Қазақстан Сирияға 50 тонна гуманитарлық көмек жібермек
"Қазақстан Сирияға 50 тонна гуманитарлық көмек жібермек" | "https://abai.kz/post/164861"
TITLE: Қазақстан Сирияға 50 тонна гуманитарлық көмек жібермек
URL: https://abai.kz/post/164861
META: "Қазақстан Сирияға 50 тонна гуманитарлық көмек жібермек" | "https://abai.kz/post/164861"
DATE: 10.02.2023
AUTHOR(s): Abai.kz
TOTAL WORDS: 80
TEXT: Үкімет үйінде ҚР Премьер-Министрінің бірінші орынбасары Роман Склярдың төрағалығымен Халықаралық гуманитарлық көмек мәселелері жөніндегі комиссияның отырысы өтті, деп жазды Үкімет сайты. Отырыста жойқын жер сілкіністерінен зардап шеккен Сирия Араб Республикасына 50 тонна гуманитарлық көмек жіберу туралы шешім қабылданды. Мемлекеттік материалдық резервтен консервіленген өнімдер, жылы киім-кешектер, қысқы шатырлар, кереуеттер мен төсек-орын жабдықтары бөлінеді. Жүк Ислам ынтымақтастығы ұйымының желісі бойынша Алеппо қаласына төрт әуе рейсімен жеткізілмек. Айта кетейік, Мемлекет басшысы Қасым-Жомарт Тоқаев Үкіметке Сирияға гуманитарлық көмек көрсету туралы тапсырма берген болатын. Abai.kz
